És recomanable seguir un estil de vida saludable: Menjar verdures, fruites i cereals integrals i intentar evitar la carn vermella (vedella, porc o xai) i les carns processades (salsitxes i alguns embotits), que s’han relacionat amb un risc més gran de càncer colorectal. Practicar exercici físic amb regularitat. Controlar el pes. No fumar. No consumir alcohol. A més, és important participar en les proves de cribratge, especialment les persones amb un risc incrementat. Aquestes proves permeten detectar el càncer abans que apareguin els signes i símptomes i començar amb els tractaments quan és més probable que tinguin èxit. En el cas d’antecedents familiars, també és aconsellable fer un estudi genètic per determinar si hi ha un risc incrementat. En cas d’un resultat positiu, servirà per determinar les estratègies preventives addicionals a prendre.